APROBACIÓN DEFINITIVA DE MODIFICACIÓN DE ORDENANZA FISCAL
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 29/07/2019)

PRIMEIRO.—En cumprimento do artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial de modificación da ordenanza fiscal: Ordenanza Fiscal reguladora do Imposto de Incremento de Valor de Terreos de Natureza Urbana (IIVTNU). adoptado en data de 30 de abril de 2019, e que se fai público o texto íntegro en virtude do artigo 17.4 do Real Decreto Lexislativo 2/2004: 1. Constitúe o feito impoñible do Imposto o incremento de valor que experimenten os terreos de natureza urbana que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os referidos terreos.2. Dan lugar a realización do feito impoñible: 1. Está suxeito o incremento de valor que experimenten os terreos que deban ter a consideración de terreos de natureza urbana a efectos do Imposto sobre Bens Inmobles, con independencia de que estean ou non contemplados como tales no Catastro o no Padrón daquel. Está así mesmo suxeito a efectos deste imposto o incremento de valor que experimenten os terreos integrados nos bens inmobles clasificados como de características especiais a efectos do Imposto sobre Bens Inmobles.1. Non está suxeito a este imposto o incremento de valor que experimenten os terreos que teñan a consideración de rústicos a efectos do Imposto sobre Bens Inmobles.2. Non están suxeitos a este imposto os supostos de contribución de bens e dereitos realizados polos cónxuxes á sociedade conxugal, adxudicación que ó seu favor e en pago delas se verifiquen e transmisións que se fagan ós cónxuxes en pago dos seus haberes comúns.3. Tampouco están suxeitos ó imposto os supostos de transmisións de bens entre cónxuxes ou a favor dos fillos, como consecuencia do cumprimento de sentencias nos casos de nulidade, separación ou divorcio matrimonial, sexa cal sexa o réxime económico matrimonial. Están exentos deste imposto os incrementos de valor que se manifesten como consecuencia de: a) Constitución e transmisión de calquera dereito de servidume. b) As transmisións de bens que se atopen dentro do perímetro delimitado como Conxunto Histórico Artístico, ou teñan sido declaradas individualmente de interese cultural, segundo o establecido na Lei 16/1.985 de 25 de Xuño do Patrimonio Histórico Español cando os seus propietarios ou titulares de dereitos reais acrediten que teñen realizado o seu cargo obras de conservación, mellora ou rehabilitación de ditos inmobles nos cinco anos inmediatamente anteriores ó devengo do imposto. Para poder gozar desta exención, os suxeitos pasivos deberán solicitala de forma expresa no prazo de declaración do imposto, acreditando, mediante facturas ou certificacións de obra, un desembolso efectivo que iguale ou supere ó valor catastral asignado ó inmoble no momento de devengo do imposto. Achegarán, ademais a seguinte documentación: Están exentos deste imposto así mesmo, os incrementos de valor correspondentes cando a condición do suxeito pasivo recaia sobre as seguintes persoas ou entidades: O Estado, as comunidades autónomas e as entidades locais, ás que pertenza o municipio, así como os organismos autónomos do Estado e as entidades de dereito público de análogo carácter das comunidades autónomas e de ditas entidades locais. O municipio da imposición e demais entidades locais integradas ou nas que se integre dito municipio, así como as súas respectivas entidades de dereito público de análogo carácter aos organismos autónomos do Estado. As Institucións que teñan a cualificación de benéficas ou benéfico-docentes. As Entidades Xestoras da Seguridade Social e as Mutualidades de Previsión social reguladas pola Lei 30/1995 de 8 de novembro de Ordenación e Supervisión de Seguros Privados. As persoas ou Entidades a quen se teña recoñecido exención en virtude de Tratados ou Convenios Internacionais. Os titulares de concesións administrativas revertibles respecto dos terreos afectos ás mesmas A Cruz Vermella Española. Gozarán dunha bonificación do 95% na cota integra os suxeitos pasivos do imposto nas transmisións de terreos, e na transmisión ou constitución de dereitos reais de goce limitativos do dominio, realizadas a título lucrativo por causa de morte a favor dos descendentes e adoptados, os cónxuxes e os ascendientes e adoptantes.1. É suxeito pasivo do imposto a título de contribuínte: a) Nas transmisións de terreos ou na constitución ou transmisións de dereitos reais de goce limitativos do dominio, a título lucrativo, a persoa física ou xurídica ou a entidade a que se refire o artigo 35.4 da Lei 58/2003, de 17 de decembro, Xeral Tributaria que adquira o terreo ou a favor de quen se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio, a título oneroso, a persoa física ou xurídica ou a entidade a que se refire o artigo 35.4 da Lei 58/2003, de 17 de decembro, Xeral Tributaria que transmita o terreo ou que constitúa ou transmita o dereito real de que se trate.2. Nos supostos a que se refire a letra b) anterior, se o contribuínte é persoa física non residente en España, terá a consideración de substituto do contribuínte a persoa física ou xurídica, ou a entidade a que se refire o artigo 35.4 da Lei 58/2003, de 17 de decembro, Xeral Tributaria que adquira o terreo ou a favor de quen se constitúa ou transmita o dereito real de que se trate, cando o contribuínte sexa unha persoa física non residente en España.1. A base impoñible deste imposto estará constituída polo incremento do valor dos terreos de natureza urbana posto de manifesto ó longo dun período máximo de vinte anos.2. Determinan o incremento do valor dos terreos de natureza urbana o valor deses terreos no momento do devengo, de acordo co previsto nos apartados 2 e 3 deste artigo, e o porcentaxe que corresponda en función do previsto no apartado 4.3. Entenderase por valor do terreo no momento do devengo: a) Nas transmisión de terreos, o valor dos mesmos no momento do devengo será o que teñan determinado en dito momento a efectos do Imposto sobre Bens Inmobles. Non obstante, cando dito valor sexa consecuencia dunha ponencia de valores que non reflexe modificacións de planeamento aprobadas con posterioridade á aprobación da citada ponencia, liquidarase provisionalmente este imposto con arranxo o mesmo. Neste caso, na liquidación definitiva aplicarase o valor dos terreos unha vez se obtivese conforme ós procedementos de valoración colectiva que se instrúan, referido a data do devengo. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos ó efecto nas leis de Presupostos Xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento do devengo do imposto non teña determinado o valor catastral en dito momento, o Concello practicará a liquidación cando o valor catastral sexa determinado, referido dito valor o momento do devengo. b) Na constitución e transmisión de dereitos reais de goce limitativos do dominio, sobre terreos de natureza urbana, será a parte do valor definido no apartado a) que resulte de aplica-las seguintes regras: 1ª. No caso de constituírse un dereito de usufructo temporal, o seu valor equivalerá a un 2% do valor catastral do terreo por cada ano de duración do mesmo sen que poida exceder do 70% de dito valor catastral.2ª. Se o usufructo fose vitalicio, o seu valor, no caso de que o usufructuario tivese menos de vinte anos, será equivalente ó 70% do valor catastral do terreo, minorándose esta cantidade nun l% por cada ano que exceda de dita idade, ata o límite mínimo do 10 % do valor catastral.3ª. Se o usufructo se establece a favor dunha persoa xurídica por un prazo indefinido ou superior a trinta anos, considerarase como unha transmisión da propiedade plena do terreo suxeita a condición resolutoria e o seu valor equivalería ó 100% do valor catastral do terreo usufructuado.4ª. Cando se transmita un dereito de usufructo xa existente, as porcentaxes expresadas nos epígrafes b. l, b.2 e b.3 aplicaranse sobre o valor catastral do terreo no momento da transmisión.5ª. Cando se transmita o dereito de núa propiedade o seu valor será igual á diferencia entre o valor catastral do terreo e o valor do usufructo, calculado segundo as regras anteriores.6ª. O valor dos dereitos de uso e habitación será o que resulte de aplicar ó 75% do valor catastral dos terreos sobre os que se constitúan tales dereitos as regras correspondentes á valoración dos usufructos temporais ou vitalicios segundo os casos.7ª. O valor dos dereitos reais de superficie será igual ó 100% do valor catastral dos terreos sobre os que se constitúa tal dereito. c) Na constitución ou transmisións do dereito a elevar unha ou máis plantas sobre un edificio ou terreo, ou do dereito a realiza-la construcción baixo solo sen implica-la existencia dun dereito real de superficie, a parte do valor definido no apartado a) anterior que represente, respecto do valor total do terreo, o módulo de proporcionalidade fixado na escritura de transmisión ou, no seu defecto, o valor que resulte de establece-la proporción entre a superficie ou volume das plantas a construír en voo ou subsolo e a total superficie ou volume edificados unha vez construídas aquelas. d) Na constitución ou transmisión de calquera outros dereitos reais de goce limitativos do dominio distintos dos enumerados neste artigo: 1. O resultado de capitalizar ó interese básico do Banco de España a súa renda ou pensión anual.2. O prezo pactado na constitución se fose maior. e) Nos supostos de expropiación forzosa, a parte ou proporción de xustiprezo que corresponda ó valor do terreo, agás que o valor catastral fose inferior, en que prevalecerá este último.5. Cando os valores catastrais sexan modificados por un procedemento de valoración colectiva de carácter xeral, tomarase, como valor do terreo, ou da parte de este que corresponda segundo as regras contidas no apartado anterior, o importe que resulte de aplicar aos novos valores catastrais a reducción que en cada caso fixen os respectivos Concellos. Dita reducción aplicarase respecto de cada un dos cinco primeiros anos de efectividade dos novos valores catastrais. A reducción aplicada ao valor catastral do solo ou a parte deste relevante para este imposto será dun 40%. Esta reducción non se aplicará se os valores resultantes das novas Ponencias fosen inferiores. Así mesmo, o valor catastral reducido non poderá ser inferior ó valor catastral do terreo antes do procedemento de valoración colectiva. A reducción aplicarase respecto de cada un dos cinco primeiros anos de efectividade dos novos valores catastrais A base impoñible deste imposto determinarase multiplicando o valor do terreo resultante da aplicación do apartado 4 do artigo anterior polo período de xeración, calculado segundo o apartado 3 do mesmo artigo e polo coeficiente que corresponda entre os seguintes: a) Para os incrementos de valor xerados nun período de tempo entre 1 e 5 anos: 0,027 b) Para os incrementos de valor xerados nun período de tempo de ata 10 anos: 0,025 c) Para os incrementos de valor xerados nun período de tempo de ata 15 anos: 0,023 d) Para os períodos de incremento de valor xerados nun periodo de tempo de ata 20 anos: 0,02 1. A cota íntegra deste imposto será o resultado de aplicar á base impoñible que resulta da aplicación dos artigos 6 e 7, o tipo de gravame do 22% 2. A cota líquida do imposto será o resultado de aplicar sobre a cota íntegra a bonificación prevista no artigo 4 bis da presente ordenanza.1. O Imposto devengarase: a) Cando se transmita a propiedade do terreo, sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio na data en que teña lugar a constitución ou transmisión.2. Cando se declare ou recoñeza xudicial ou administrativamente por resolución firme que tivese lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito a devolución do imposto satisfeito, sempre que dito acto ou contrato non lle tivese producido efectos lucrativos e reclame a devolución no prazo de cinco anos dende que a resolución quedou firme, entendéndose que existe efecto lucrativo cando non se xustifique que os interesados deban efectua-las recíprocas devolucións a que se refire o artigo 1295 do Código Civil. Aínda que o acto ou contratos non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a devolución ningunha.3. Se o contrato queda sen efecto por mutuo acordo das parte contratantes, non procederá a devolución do imposto satisfeito e considerarase como un acto suxeito a tributación. Como tal mutuo acordo estimara se a avinza en acto de conciliación e a simple conformidade coa demanda.4. Nos actos ou contratos en que medie algunha condición, a súa cualificación farase conforme, ás prescricións contidas no Código Civil. Se fose suspensiva non se liquidará o imposto ata que esta se cumpra. Se a condición fose resolutoria, esixirase o imposto, a reserva, cando a condición se cumpra, de face-la oportuna devolución segundo o apartado 3 anterior.1. Os suxeitos pasivos están obrigados a presentar ante o Concello a declaración que determine a ordenanza respectiva, contendo os elementos da relación tributaria imprescindibles para practicar a liquidación procedente.2. Os prazos para presentar declaración e no seu caso realizar o ingreso da autoliquidación serán os seguintes.–Cando se trate de actos inter-vivos, trinta días hábiles a partir da data de devengo.–Cando se trate de actos por causa de morte, seis meses prorrogables ata un ano, previa solicitude do suxeito pasivo.3. A declaración acompañarse do documento no que consten os actos ou contratos que orixinan a imposición.4. As liquidacións do imposto notificaranse integramente aos suxeitos pasivos con indicación do prazo de ingreso e expresión dos recursos procedentes.1. Están obrigados a comunicar ó Concello a realización do feito imponible, nos mismos arazos co suxeito pasivo: a) Nas transmisións e nas constitucións ou transmisións de dereitos reais de goce limitativos de dominio a título lucrativo inter-vivos, o doador ou quen constitúa ou transmita o dereito real de que se trate. b) Nas transmisións e nas constitucións ou transmisións de dereitos reais de goce limitativos de dominio a título oneroso o adquirente ou a persoa a favor de quen se constitúa ou transmita o dereito real de que se trate. O Concello facilitará impresos regulamentarios para estas declaracións.2. Os notarios estarán obrigados a remitir ó Concello, dentro da primeira quincena de cada trimestre, relación ou índice comprensi vo de tódolos documentos por eles autorizados no trimestre anterior, nos que conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir dentro do mesmo prazo, relación de documentos privados comprensivos dos mesmos feitos, actos ou negocios xurídicos, que lles fosen presentados para coñecementos ou lexitimación de sinaturas. O previsto neste apartado entendese sen prexuízo do deber xeral de colaboración establecido na Lei Xeral Tributaria. As competencias que con relación ao IIVTNU atribúense aos Concellos neste artigo exerceranse directamente por aqueles ou a través dos convenios ou outras fórmulas de colaboración que se celebren con calquera das Administracións Públicas nos termos previstos na Lei 7/1985, con aplicación de forma supletoria do disposto no título I da Lei 30/1992. Así, o Concello de Salvaterra de Miño delega a xestión tributaria deste Imposto, voluntaria e executiva, no Organismo Autónomo Provincial de Xestión de Recursos Locais (ORAL) na forma prevista no Convenio de Colaboración de data 14 de maio de 2004. No relativo ás infraccións e sancións tributarias así como en todo o non previsto nesta ordenanza será de aplicación a Ordenanza Fiscal Xeral do Concello, Lei Xeral Tributaria e restante normativa de aplicación. No non previsto nesta Ordenanza será de aplicación a Lei 58/2003 Xeral Tributaria e restante normativa de aplicación. A presente Ordenanza entrará en vigor o día da súa publicación no Boletín Oficial da Provincia permanecendo en vigor en tanto non se acorde a súa modificación ou derrogación expresas. Contra o presente Acordo, conforme ao artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza. DOCUMENTO ASINADO ELECTRONICAMENTE Ó MARXE